NaiveNeuron/SloPal huggingface dataset:
Pleštinská, Zita, poslankyňa NR SR (2020-11-25):
Ďakujem pekne, pán predsedajúci. Aj napriek tomu, že príspevok pána kolegu Kuffu bol taký populistický a možno ako z hľadiska, možno starostky sa mi to dobre počúvalo, ale musíme sa pozrieť realite do očí. Obce čaká obdobie náročných príprav a zvýšené náklady na spustenie triedeného zberu. Dostali od štátu polročné prechodné obdobie, keď inšpekcia životného prostredia nebude udeľovať pokuty, ale len upozornenia. Za túto dobu musia stihnúť zabezpečiť samotný zber kuchynského odpadu a rozhodnúť sa, ako sa s ním bude nakladať. Zariadenia na spracovanie chýbajú najmä na strednom a východnom Slovensku. Ich dostupnosť je pre samosprávy kľúčová, preto vítam aktivitu pána ministra Jána Budaja a prísľub, že ministerstvo životného prostredia pripraví dotačný systém ministerstva životného prostredia a v rámci Environmentálneho fondu si budú môcť obce po splnení podmienok v oblasti triedeného odpadu požiadať dotáciu. Ďakujem pekne.
Zmajkovičová, Renáta, podpredsedníčka NR SR (2012-05-10):
S faktickou poznámkou pán poslanec Simon.
A. Belousovová, podpredsedníčka NR SR: (2009-09-10):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Moniky Gibalovej, Pavla Hrušovského, Márie Sabolovej na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 1199. Návrh na jeho pridelenie na prerokovanie výborom je v rozhodnutí č. 1201. Slovo má pani poslankyňa Monika Gibalová, ktorá návrh zákona uvedie. Nech sa páči.
Grendel, Gábor, podpredseda NR SR (2022-10-04):
Môžme to tak urobiť, lebo vaši vlastní kolegovia, to vlastne nie sú vaši kolegovia.
Gašpar, Tibor, poslanec NR SR (2024-02-08):
Hlasujeme o bode 202 druhého pozmeňujúceho návrhu poslanca Galka.
Blaha, Ľuboš, podpredseda NR SR (2024-01-19):
Pán poslanec Ľubomír Galko, nech sa páči.
Sabo, Michal, poslanec NR SR (2024-10-02):
Ďakujem veľmi pekne za slovo, aj tebe, Janka, za tvoje vystúpenie, lebo ono v podstate aj táto rozprava je takou fatálnou ukážkou toho, že ako veľká časť spoločnosti aj tohto pléna trpí amnéziou, že vlastne aj pred rokom 2020 Slovenská republika existovala. Ja mám pocit niekedy, keď počúvam túto rozpravu, že to je ako pred Kristom a po Kristovi, vlastne že (povedané s pobavením) od 2020 a predtým nebolo nič, hej, že predtým sa nič nedialo. Tak ja ti ďakujem za ten exkurz a za tú pripomienku, ako keby sme mohli zabudnúť, že pred rokom 2020 tu boli tri obskurné vlády Roberta Fica, teda SMER-u. A ďakujem ti aj za tú pripomienku toho, v akom katastrofálnom stave sú mnohé oblasti nášho života a našej krajiny vrátane kritickej infraštruktúry. Tie čísla. Ja chápem tú nervozitu koaličných poslancov a poslankýň, že vlastne je to ťažké počúvať, že v akom katastrofálnom stave je táto krajina aj ich vinou, aj ich prácou, resp. neprácou, lebo to odflákli v mnohých kategóriách. Ale ľudská pamäť teda veľkej časti spoločnosti, pevne verím, že existuje a funguje a napríklad v obci Tuhár si pamätajú, že vodovod tam budovali 20 rokov. Oni si to pamätajú, že začali v roku 2005 a skončili, myslím, v roku 2020. Akože tí ľudia si to pamätajú, že ešte prednedávnom si chodili do stredu obce s krčahom po vodu. Opäť akože zas tiež nie všetci nabúrali tu do steny a majú udretú hlavu a akože pamätajú si to ľudia a budú si pamätať aj tie tri predchádzajúce vlády a budú si pamätať aj túto vládu a aj túto konsolidáciu. O tom som presvedčený.
Lengvarský, Vladimír, minister zdravotníctva SR (2021-09-21):
Vážený pán predsedajúci, vážené poslankyne, vážení poslanci, dovoľte mi predniesť úvodné slovo k vládnemu návrhu zákona o Národnom inštitúte pre hodnotu a technológie v zdravotníctve a o zmene a doplnení niektorých zákonov. Cieľom návrhu je zriadiť Národný inštitút pre hodnotu a technológie v zdravotníctve ako právnickú osobu, ktorej sa majú v oblasti hodnotenia zdravotníckych technológií zveriť poradenské úlohy spojené s hodnotením zdravotníckych technológií vchádzajúcich do kategorizačného procesu a hodnotenie kvality, efektívnosti a udržateľnosti zdravotnej starostlivosti. Vytvorenie nezávislého inštitútu venujúcemu sa hodnoteniu zdravotníckych technológií umožní celistvé a nezávislé hodnotenie prínosov a nákladov zdravotníckych technológií v súlade s medzinárodnými štandardami, čo povedie k vyššej kvalite zdravotnej starostlivosti vďaka efektívnejšiemu využitiu zdrojov v zdravotníctve. Kľúčový prínos inštitútu spočíva v tom, že dokáže zodpovedať na politické otázky na základe vedeckých poznatkov v reálnom čase, tým redukuje úroveň neistoty, a keďže aj malá redukcia neistoty pri komplexných zdravotných otázkach má tendenciu prinášať veľké pozitívne dopady, inštitút prispeje ku zlepšeniu rozhodovacieho prostredia na Slovensku a pozitívne ovplyvní hospodárenie s prostriedkami verejného zdravotného poistenia a úroveň zdravotnej starostlivosti. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Ďurica, Ondrej, poslanec NR SR (2021-05-12):
Ďakujem, pán podpredseda, ďakujem rovnako kolegovi Mazurekovi za vysvetlenie, prečo vlastne tento zákon alebo teda prečo túto iniciatívu predstavujeme. Ja si myslím, že špeciálne táto vláda veľmi dbá na transparentnosť, pokiaľ teda je to úprimné a pokiaľ je to tak, ako tu častokrát hlásajú, tak som presvedčený o tom, že nebude mať problém podporiť tento návrh zákona, pretože skutočne, či už v programovom vyhlásení vlády, alebo v rámci rozpráv, v rámci faktických poznámok, neustále sa tu opakujú hriechy a prešľapy z minulosti. A myslím, že toto je pomôcka, ktorú ponúkame tejto vláde a ktorú ponúkame aj koaličným poslancom v tomto pléne, aby jednoducho podporili túto iniciatívu, aby ukázali predovšetkým občanom Slovenskej republiky a najmä svojim voličom, že s tou transparentnosťou a s tou čistotou, ktorú chceli vniesť do politiky na Slovensku, to mysleli a myslia stále úprimne. To znamená, nemám pochybnosti a nebojím sa o to, že by tento návrh zákona nebol z ich strany podporený. Ďakujem.
Hlina, Alojz, poslanec NR SR (2023-12-18):
Ďakujem pekne. Myslím, že to povedal Henry Ford, že z posledných piatich dolárov, by som dal tri na reklamu. A čo my robíme, táto karpatská edícia v tomto priestore, že... a viete a je problém, však všetci vieme, že je problém, nie sú peniaze, hej, a my z tých posledných piatich dolárov dávame tri na platy a na kancelárie a na elektriku. Čiže naozaj toto, čo tu zaznieva, vedie sa ako niť akože ohromnej neefektivity a takej ohromnej nezodpovednosti toho celého, je skutočne pravda. A rozmýšľam, že čo pomôže, hej, čo by tak zazvonilo trebárs na vedomí predkladateľov a kompetentných a vlády, že kedy by usúdili, že to nie je správne. Ja si myslím, že ak sú nejaké peniaze na reklamu, tak treba, viete čo, treba poslať nejaké hostesky na nejakú reklamnú výstavu cestovného ruchu do Nemecka niekde, nech tam pečieme nejaké trdelníky, neviem čo, to je jedno, ale tam nech sme, nech tam nikto na tom nezarába, nech naozaj rozdávajú tie letáky odušu, lebo toto pomôže. Nemyslím si, ja poznám, dovolím si tvrdiť, že ja poznám trochu ten segment, že neni v očakávaní teraz, že zriadiť nejaké ministerstvo, hej? Tak dávajme pozor. Včera som bol, tak ako konzervatívec by som nemal, ale bol som v jednom shopping centre, lebo som si musel ísť kúpiť ceruzky s gumou navrchu a viete čo, včera bola strieborná nedeľa a bolo tam málo ľudí, málo ľudí. Idete cez Donovaly, dáte si kávu, tá káva je pomaly drahšia jak v Pekingu na letisku, čo vždycky bola najdrahšia káva na celom svete. Proste ľuďom sa nechce robiť, čakajú, strácame efektivitu. Naozaj máme, podľa mňa máme veľký, veľký, veľký problém. A či v tomto čase a zrovna teraz je proste na téme, témou dňa, sa tu už trápime tretí deň a ešte dva dni budeme, zriadiť nejakú trafiku pre ľudí od pána Danka, naozaj, ako trošku rozumu k tomu.
Hort, Milan, podpredseda NR SR (2011-10-18):
Pán poslanec Szilárd Somogyi, nech sa páči.
Paška, Pavol, predseda NR SR (2013-06-19):
Pani poslankyňa Janíková.
Ďuriš Nicholsonová, Lucia, podpredsedníčka NR SR (2017-05-19):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Sopko, nech sa páči.
P. Hrušovský, podpredseda NR SR: (2002-03-21):
tretiemu čítaniu bez hlasovania. Otváram rozpravu, páni poslanci, v rámci tretieho čítania prerokúvaného návrhu zákona o Súdnej rade Slovenskej republiky. Chcem sa spýtať prítomných pánov poslancov, či sa chce niekto podľa § 83 ods. 3 zákona o rokovacom poriadku prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku, pán spoločný spravodajca, s odporúčaním gestorského výboru. Nech sa páči, povedzte stanovisko gestorského výboru.
Bagačka, Michal, poslanec NR SR (2016-09-12):
O treťom pozmeňujúcom návrhu pánov poslancov Ivana, Kiššovej a Galeka nie je možné hlasovať, keďže bol schválený bod 2 zo spoločnej správy.
Bugár, Béla, podpredseda NR SR (2017-12-05):
Pán poslanec Galko, nevyhrážajte sa dnes nikomu, ani pánovi ministrovi.
J. Laššáková, poslankyňa: (2007-05-16):
Ďalej by som chcela nadviazať na jav, ktorý sa na Slovensku veľmi rozvinul a ktorý pán podpredseda spomenul, a to je reťazenie pracovných pomerov. Skutočne si myslím, že toto reťazenie mnohých zamestnancov dávalo do neistoty, pretože keď hlavne mladí ľudia mali pracovný pomer uzavretý na určitý čas, ktorý sa opakoval, nemohli si zobrať hypotekárny úver na riešenie bytovej otázky, nemohli si zobrať nejaký iný úver a skutočne dostávali sa do zneistenia a do nerovnoprávneho postavenia. Preto oceňujem, že v návrhu novely Zákonníka práce je táto otázka riešená a určite ju privítajú všetci zamestnanci. Ďakujem.
Pročko, Jozef, poslanec NR SR (2023-12-19):
Ďakujem, vytočil ho mladý, vytočil ho mladý Kaliňák, ale to je mladý muž, ktorý vďaka tomu, že má strýka, ktorý dobre bude kšeftovať s tými zbraňami, strýko, ktorý do Dubaja vraj údajne nosil v igelitkách veľké lóve a z tých lóve dostal tento intelektuál, ktorý v českých médiách je považovaný za slušne povedaného (povedané so smiechom) no nepovím to, oni už všetci vedia o ňom niečo. Tak tento intelektuál, ktorý je na smiech v Česku, aj tu na Slovensku je veľmi známy, pretože to je mladý sociálny demokrat. Mladý sociálny demokrat! Ten pre Slovensko viete koľko urobil vecí?! A on tu bude vo veľkom rozprávať, veď ten zachráni Slovensko, tento Kaliňákov synovec, ktorý od strýka dostal byt. No, Bože! A za aké peniaze, ale to nepovie. Za aké peniaze? Čestne zarobené peniaze Kaliňáka. Vy by ste mali šúchať nohami, mladý muž, a nie tu mať sprosté pripomienky na iných ľudí. Naozaj ako choďte do Čiech a určite vám tam ľudia povedia, čo ste vy zač. Takže oni chceli protimonopolný úrad tiež dostať pod svoju moc. Prečo? (Kýchnutie v pléne.) Pravda je, na zdravie! Prečo? Pretože naozaj ten protimonopolný úrad rozhoduje o tom, že, ja som v čase, keď som odchádzal z televízie Markíza do televízie JOJ, tak som pol roka nedostával od J&T-ákov peniaze, lebo mi povedali, že musím počkať, kým protimonopolný úrad rozhodne, rozhodne o tom, či to je v poriadku. Teraz to kupuje Haščák a rýchle, rýchle ideme protimonopolný úrad získať, aby som mohol ovládať médiá. Hanba nad hanbu. Hanba nad hanbu. A oni naozaj nám idú vymývať, no nám, budú vymývať mozgy ľuďom. Ja neviem, či ste videli to video, teda ten, ten Kaliňákov, mladého, výstup v televízii, kde mladý Kaliňák rozprával s tým českým moderátorom. Videli ste to? To bolo, ja, ja som mal pocit, ja som mal pocit, ja som sa hanbil, ja som sa zaňho hanbil. To je tak ako keď pošlete murára, ospravedlňujem sa všetkým murárom, alebo keď pošlete murára na nejaký kongres o vesmírnych technológiách. To bola čistá katastrofa! Čistá! A takýchto tu je plno. Takýchto tu je plno. A uvidíte, že mladého Kaliňákova nejaká známa bude určite na ministerstve obrany rozhodovať o tých kšeftoch. To bude, to tak je, to tak je. A to nemám z vlastnej hlavy, to je, jak sa volá, Richter, ten, čo sa tu tak smial dneska, oni si všetci zamestnajú celú svoju rodinu. To je taký klientelizmus a taká, taká hanba! Takže treba o tom hovoriť, treba o nich hovoriť a ja vám veľmi pekne ďakujem, máme síce malé víťazstvá, ale máme. A je nádej, že Slovensko sa opäť spojí proti zlodejom, proti klientelizmu a proti týmto, týmto mediálnym guru, ktorí robia hanbu Slovensku v celom svete. Ďakujem vám veľmi pekne. (Potlesk.)
Grendel, Gábor, podpredseda NR SR (2021-05-05):
Vážené panie poslankyne, vážení páni poslanci, budeme pokračovať v prerušenom rokovaní v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 o zdravotnej starostlivosti, tlač 447, bod 25 programu. O slovo požiadala pani ministerka Veronika Remišová. Nech sa páči, máte slovo. Súčasne prosím navrhovateľku, poslankyňu Evu Horváthovú, aby zaujala miesto určené pre navrhovateľov, a spoločného spravodajcu z výboru pre zdravotníctvo pána poslanca Mareka Šefčíka, aby zaujal miesto určené pre spravodajcov. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 447.)
Bugár, Béla, podpredseda NR SR (2018-12-05):
Ďakujem. Vyhlasujem rozpravu o tomto bode programu za skončenú. Pán poslanec, záverečné slovo? (Reakcia navrhovateľa.) Ďakujem. Pán spravodajca? Nie. Ďakujem. Prerušujem rokovanie. Teraz pristúpime k zlúčenej rozprave, a to k dvom zákonom, najprv k prvému čítaniu o návrhu poslancov Martina Klusa a Petra Osuského na vydanie zákona, ústavného zákona, ktorým sa mení Ústava Slovenskej republiky č. 460/1992 Zb., tlač 1213, a následne hneď tlač 1214, návrh poslancov Martina Klusa a Petra Osuského na vydanie zákona, ktorým sa mení zákon č. 300/2005 Z. z. Trestný zákon. Nech sa páči, pán navrhovateľ. (Zlúčená rozprava o návrhu poslancov Národnej rady Slovenskej republiky Martina Klusa a Petra Osuského na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1213, a o návrhu poslancov Národnej rady Slovenskej republiky Martina Klusa a Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a o zmene niektorých zákonov , tlač 1214.)
D. Jarjabek, poslanec: (2007-09-04):
Ale ja by som chcel trošku z iného súdka, ak dovolíte, nadviazať na to, čo ste hovorili. Vy ste hovorili o súkromných dôchodkových spoločnostiach. A mňa v tejto chvíli napadli tie zverejnené obrovské platy manažmentov týchto súkromných dôchodkových spoločností. A veľmi úprimne by ma zaujímal názor mojich ctených opozičných kolegov, čo si o tom myslia, či je to v poriadku, či je to morálne, lebo o tej morálke sa tuná už hovorilo veľa a zrejme sa ešte hovoriť o nej bude. A možno by ma tiež zaujímalo, či o tom vedia tí, ktorí vkladajú tie svoje peniaze do týchto dôchodkových spoločností, aké platy v manažmentoch momentálne existujú. Ďakujem za pozornosť. Čiže to je otázka. (Potlesk.)
R. Kaliňák, poslanec: (2005-07-06):
Len je otázka, či takéto preliezačstvo vám úplne pomôže. Aj iní poslanci z vašej strany vystúpili, len boli možno o niečo racionálnejší. Vtipné je, že ste 42-krát povedali slovo Fico, ani raz vláda. Možno ste si nevšimli, ale ide u o odvolávanie vlády, o odvolanie predsedu vlády. Však skúste ho potom obhajovať, keď ho chcete na tú kandidátku, obhajujte ho, ale vy ste sa zmohli iba na to, aby ste útočili, aby ste útočili na nášho predsedu aj na jedného z predkladateľov. (Reakcie z pléna.) Aby som bol úplne presný, no však tie primárky, ktoré sa nakoniec menia v závere, na konci, nie? Veď potom ich predseda zmení. Takže na čo ich máte? Ale aby som bol úplne presný, v tomto parlamente vám to možno ušlo, pán Janiš, v súvislosti s demokraciou vo vašej strane, ale tu sa nepýta predseda vlády, v parlamente sa pýtajú poslanci predsedu vlády a on odpovedá. Naopak to nefunguje v tomto parlamente. Tak je parlamentná demokracia postavená. Čo sa týka takých tých vašich štatistických údajov, možno ste nepostrehli v novinách, že demografická krivka stúpa, nie klesá. Takže to len tak na okraj. To isté platí o štatistických údajoch v súvislosti s klesajúcim alebo stúpajúcim dolárom. Pán Janiš, čo vlastne vy hovoríte o vlastnej aktivite? Veď vy ste nepredložili jeden vlastný zákon v tomto parlamente! Aká bola vaša aktivita za tri roky? Čo ste vy urobili pre tento štát? Keď si pozriete na internete, ani jeden zákon nie je váš. A takisto by som rád povedal, že veľmi ma bavia aj faktické poznámky SDKÚ, keď ich všetci čítate. Však skúste z vlastnej hlavy! Skúste niečo, čo ste si nerozdali pred začiatkom diskusie o odvolávaní. (Potlesk.) A o tom počte komunistov nebudem hovoriť, pretože som presvedčený o tom, že určite SDKÚ... (Prerušenie vystúpenia časomierou.)
B. Bugár, podpredseda NR SR: (2006-04-21):
(Hlasovanie.) Prítomných 122, za 57, zdržalo sa 64 poslancov, nehlasoval 1. Konštatujem, že tento návrh sme neschválili. Nech sa páči. A. Blajsko, poslanec: Budeme hlasovať o poslednom jeho návrhu, ale jednotlivo podľa bodov. Čiže najskôr je to zo štvrtého návrhu prvý bod.
Hrnčiar, Andrej, podpredseda NR SR (2017-12-07):
Poslanec Pčolinský.
Grendel, Gábor, poslanec NR SR (2017-10-18):
Ďakujem za slovo. Nasleduje malé markízacké okienko. Som presvedčený o tom, že keby taká kauza nebola tak široko medializovaná, tak tá odmena pre advokátsku kanceláriu by bola vyplatená a spoločnosť MH Manažment by pokračovala ďalej v nezmenenej zostave. Toto moje presvedčenie nevychádza len z toho, že pán minister Žiga zakročil až po dvoch týždňoch, ako sa táto téma otvorila, toto moje presvedčenie preukážem aj na ďalšom konkrétnom príklade, na príklade inej odmeny, ktorá je postavená úplne, ale úplne na vode. Lebo pri Gabčíkove sa dá aspoň tváriť, že sme získali elektráreň, ktorá je tiež postavená na vode, ale pri inom príklade, o ktorom budem hovoriť potom v ústnej rozprave, ide o totálny, totálny výsmech. Máte sa na čo tešiť.
Hrnčiar, Andrej, podpredseda NR SR (2018-06-12):
Reakcia na faktické poznámky, pani podpredsedníčka.
Kočiš, Eduard, poslanec NR SR (2022-05-04):
Veľmi pekne ďakujem za slovo, pán podpredseda. Pani spravodajkyňa, pán predkladateľ, mňa len napadla teraz taká myšlienka, pani kolegyňa Cigániková, existuje mnoho profesií zdravotných sestier, ktoré vykonávajú vlastne „duchovný“ v úvodzovkách, pretože sa bavíme o rádové sestry, ktoré vykonávajú dlhodobo zdravotnú starostlivosť aj pri paliatívnych, čiže umierajúcich pacientoch. Sú jednoducho rády, ktoré túto starostlivosť vykonávajú, a je to už niekoľko desiatok rokov aj v rámci Slovenskej republiky. Čiže teoreticky keď sa bavíme o tom, tak je to kombinácia zdravotnej starostlivosti, ale zároveň tá rehoľná sestra, ktorá je v tomto ráde, ktorý ponúka túto službu, aj ako zdravotná sestra, buď v hospici, alebo v zariadení sociálnych služieb, zariadení dlhodobej starostlivosti o dlhodobo chorých alebo v špecializovaných zariadeniach, tak táto zdravotná sestra, ktorá je zároveň aj rehoľnou sestrou, tak ja si nemyslím, aby sa to nejakým spôsobom vymykalo z nejakého súbehu, respektíve aby to malo nejaký negatívny vplyv. Čiže ak sa na to ja pozerám takto teraz akože z logiky veci, a ktorá je vlastne dlhoročne alebo dlhodobo vedená do praxe, nevidím na tom nič zlé. Chápem vašu obavu nejakú v úvodzovkách, že mohlo by to byť dajme tomu zneužité, že ten podporný tím, bol by tam sociálny pracovník, ergoterapeut nejaký, arteterapeut, bol by tam zakomponovaný aj duchovný, chápem, tá vaša obava je tam, aby tento duchovný činiteľ alebo jednoducho táto duchovná nejaká osoba nebola platená už z tak poddimenzovaného rozpočtu, ktoré má ministerstvo zdravotníctva. Bavili ste sa, respektíve rozprávali ste o tom, že kto by to kontroloval. Pripúšťam, že je tam možno problém že, áno, išlo by o duchovnú osobu, mal byť s tým, možno ani tá kompetencia toho úradu pre dohľad nad zdravotnou starostlivosťou by tam možno nebola, ale bolo by možno vhodné nejakým spôsobom poznamenať, kto by mal byť tým kontrolným orgánom, respektíve kto by mal mať dohľad nad takou sobou, ktorá by napríklad nebola vyňatá z tohto zákona, ale zostalo by to v platnosti. Čiže skúsme hľadať nejaký prienik, skúsme hľadať nejaké riešenie v rámci logiky a v rámci toho, že tento zákon je naozaj pre všeobecné blaho a pre všeobecné dobro. Čiže či som liberál, či som veriaci človek, je mi to jedno, hľadajme nejaký konsenzus, hľadajme nejakú strednú cestu, ale hlavne nech bude správna. Ďakujem pekne.
Zmajkovičová, Renáta, podpredsedníčka NR SR (2014-05-14):
Ďakujem, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak a uzatváram možnosť prihlásiť sa do rozpravy ústne a vyhlasujem zároveň, keďže aj žiadna nebola, za skončenú. Pán minister zrejme nechce zaujať žiadne stanovisko ešte na záver a pán spravodajca, predpokladám, že taktiež. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov. Vládny návrh zákona má tlač 967, návrh na jeho pridelenie na prerokovanie výborom je v rozhodnutí je číslo 980 a, pán podpredseda, nech sa páči, ujmite sa slova a uveďte vládny návrh zákona. [Rokovanie o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) , tlač 967.]
Grečková, Lea, poslankyňa NR SR (2013-06-25):
Pán predseda, dajte hlasovať o návrhu pána poslanca Senka, z rozpravy.
Drábiková, Lucia, poslankyňa NR SR (2021-06-24):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 583. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 596 z 31. mája 2021 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Prosím, pán predsedajúci, otvorte všeobecnú rozpravu.
Blaha, Ľuboš, poslanec NR SR (2020-11-03):
Ďakujem pekne. Pán poslanec Mihalik, nech sa páči, dajme ulice Štefanovi Osuskému, bude mi cťou. Toto nie je o tom, že by sme nedoceňovali tieto osobnosti našich dejín. Ja som neni za to, aby tu bol nejaký zákon, ktorý by to zakazoval. To vy ste za to, aby tu bol zákon, ktorý zakazuje uctievať takých ľudí, ako bol Vlado Mináč, ako bol Mňačko, ako bol Jilemnický, ako bol Novomeský, ako bol Klementis. Pre mňa sú to hrdinovia a veľké osobnosti. A vy to chcete zakázať týmto zákonom. Nie ja, nie som to ja, kto chce zakázať vašich Osuských a vaše, vaše možno pravicovejšie osobnosti, ktoré by to boli. Ste to vy, ktorí chcú zakazovať. Tak, ako v 50. rokoch chceli zakazovať stalinisti, aby tu boli možno pamätníky pravicových osobností, takisto dneska, vy pravičiari, chcete zakazovať, aby tu boli pamätníky ľavicových osobností. Ale v čom sa líšite? V čom ste iní? Vy ste asi ďaleko bližšie mentálne k tomu stalinizmu, ako sú ľavičiari na Slovensku dnes v 21. storočí, a to ma veľmi mrzí. Osobitne to potvrdzuje pán Benčík, ktorý spomínal, aký bude rád, že si za to bude môcť zahlasovať. No, pán Benčík, určite áno so svojou eštebáckou mentalitou. To dokazuje na sociálnych sieťach. Nič iné nedokázal, iba špehovať ako tí eštebáci. Nech sa páči. Ak toto je tá mentalita, ktorú chcete ponúknuť slovenskému národu, tak toto asi nebude demokracia, toto asi nebude tá sloboda, za ktorú ľudia štrngali. A prepáčte, súdruh Zajačik, vy ste ako hrdinsky bojovali počas bývalého režimu? Vy ste boli ten veľký disident. Ja si pamätám možno mená ako Čarnogurský, pamätám si mená ako Kusý, ako Patočka. To boli možno hrdinovia pre disidentskú sféru. Ja si nepamätám meno súdruha Zajačika. Nepamätám si nikoho z vás, že by bojoval, nikoho z vás, že by bojoval, tak ako tí disidenti, ktorí majú dneska ďaleko väčšie pochopenie možno pre bývalý režim, lebo boli mnohé veci dobré a povedzme to už na rovinu a poďakujme sa generácii našich starých rodičov a starých mám, že tu niečo vybudovali, urobili pre Slovensko ďaleko viac ako vy, boľševici.
Brocka, Július, poslanec NR SR (2015-10-06):
Áno ďakujem pekne. Práve to, čo Jozef Mikloško povedal na záver, že tento návrh má svoje úžasné čaro aj v tom kontexte s tou krízou utečencov, ktorá dnes tak lomcuje Európskou úniou. Dámy a páni, obyčajne naše legislatívne iniciatívy sú prevzaté z našich politických programov alebo teda z programov politických strán. Sú výrazom nášho nazerania na život, na spoločnosť, a preto sa tu mnoho razy nezhodneme. Ale toto je taká svetlá chvíľa, keď dokonca som rád, že ma predbehli kolegovia Chren a Miškov, Kollár, pretože ono to tu bolo už v júni vlastne prvýkrát predložené a ja z médií som sa to dozvedel, neviem, či v máji alebo predtým, a sám som chcel niečo podobné iniciovať. Ale teraz vidím, že keby to bola moja iniciatíva, tak by to možno skôr mohlo u niekoho možno v SMER-e vyvolať a priori odpor voči takému návrhu, a preto keď tu prichádzajú kolegovia, ktorí nie sú mojej krvnej skupiny, kádeháci, tak je to pre vec lepšie. A preto by som chcel osloviť pána poslanca Martvoňa, že predsa len by, to je pekné gesto, že nebude proti, ale ja si myslím, že teraz v tejto chvíli by sa žiadalo aj viac, že nielen aby sa nezaprezentoval, ale aby prípadne ešte oslovil svojich kolegov a že by sme posunuli ten návrh do druhého čítania. Veď ak to budeme chcieť odmietnuť, tak tá možnosť ešte stále bude, ale toto je takpovediac záver nášho legislatívneho obdobia a ja si myslím, že toto by bolo tiež výrazom plytvania našej energie, keby sme pochovali takýto ušľachtilý legislatívny zámer. (Potlesk.)
Laššáková, Jana, podpredsedníčka NR SR (2014-01-31):
Ďakujem, pán minister. Poprosím vás, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor pre hospodárske záležitosti, poslankyni Lei Grečkovej. Nech sa páči, pani spravodajkyňa, máte slovo.
Lukáč, Jozef, poslanec NR SR (2020-04-29):
Ďakujem. Chcem oznámiť členom výboru pre verejnú správu a regionálny rozvoj, že zasadnutie výboru sa uskutoční zajtra o 8.45 hod. v rokovacej miestnosti výboru č. 147.
Senko, Ján, poslanec NR SR (2018-06-14):
Pán predsedajúci, prosím, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady pre kultúru a médiá a že za gestorský navrhujem Výbor Národnej rady pre kultúru a médiá a že zároveň odporúčam, aby výbory návrh prerokovali do 7. septembra 2018 a gestorský výbor do 10. septembra 2018. Prosím, dajte hlasovať.
Hort, Milan, podpredseda NR SR (2011-10-19):
Ďakujem pekne. Vzhľadom na skutočnosť, že je momentálne 16.58 hodín o 17.00 hodine by sme mali hlasovať, vyhlasujem prestávku do 17.05 hodiny a o 17.05 hodine budeme hlasovať o tých bodoch, ktoré sme doteraz prerokovali. Všetci, čo sa chcú zúčastniť hlasovania, nech sa vrátia do sály. Samozrejme, tento bod nie je ukončený, lebo ešte sú prihlásení do rozpravy pán poslanec Suja a pán poslanec Ondruš. Procedurálne návrhy evidujem od pána poslanca Senka a od pána poslanca Pavla Pašku. Nech sa páči, pán poslanec Senko.
Lipšic, Daniel, poslanec NR SR (2015-12-01):
No, samozrejme, dá sa prečítať čokoľvek, ale ja zase by som sa vyvaroval na jednej strane aj strašenia z teroristických hrozieb, ale na druhej strane aj strašenia z toho, že sú obmedzované najzákladnejšie slobody, lebo, samozrejme, našťastie, v tomto zákone tomu tak nie je. Tento zákon v princípe nerieši skoro nič. Porovnávať to so zatýkaním na zhromaždeniach mi príde trošku neviem kontraproduktívne, lebo potom sa tým celá tá diskusia dostáva do polohy nie vecnej, ale úplne bezobsažnej. Trestný čin terorizmu je definovaný v Trestnom zákone pomerne úzko. Čiže neviem, kto tento text písal, ale myslím si, že sa tu treba pozerať na problémy obidvomi očami. A musím povedať, že, našťastie, z toho balíka všetky najkontroverznejšie veci vypadli. Problém toho balíka je najmä v tom, že reálne nič nerieši, že reálne problémy nerieši. Ja tu čítam, počúvam komentáre poslancov strany SMER (proste Londýn, Tower Bridge neviem čo). Podľa mňa z vás to absolútne nečítal, o čom hovoríte, nikto, ani pán poslanec Petrák, ani pán poslanec Blaha, ani podobní géniovia. Ale problém jediný tam, ktorý je riešený, a ja si myslím, že stojí za zváženie, je predĺženie lehoty zadržania tej prvej na 96 hodín. To, si myslím, môže pripadať dôležité. Ale iné veci sú tu, ktoré neriešia nič, čo by reálne zvýšilo bezpečnosť na Slovensku. A potom ale rovnako platí, že tým ale neohrozujú žiadne najzákladnejšie slobody. Takže bol by som rád, keby sme sa vrátili k vecnej rovine, lebo tieto politické agitky až tak nikam nás neposúvajú.
Zelník, Štefan, poslanec NR SR (2017-03-23):
Odhlasovali sme všetky body zo spoločnej správy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Hrnčiar, Andrej, podpredseda NR SR (2018-02-14):
Kolegovia, ja viem, že ste si mysleli, že toto je vystúpenie v rozprave, aj to tak vyzeralo. Ale toto bolo alebo malo byť záverečné slovo spravodajcu. Takže nie je možné reagovať faktickými poznámkami. (Reakcie z pléna.) Takže teraz malo nasledovať prvé čítanie o návrhu poslancov Krištúfkovej, Gogu, Kollára a Šebovej na vydanie novely zákona č. 238/1998 Z. z. o príspevku na pohreb (tlač 826). Vzhľadom na to, že predkladatelia vzali tento návrh späť, pristúpime k ďalšiemu bodu programu, ktorým je prvé čítanie o návrhu poslancov Milana Krajniaka, Borisa Kollára, Petry Krištúfkovej, Petra Pčolinského, Andriany Pčolinskej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov. Návrh zákona je pod tlačou 827, návrh na jeho pridelenie na prerokovanie výborom je v rozhodnutí č. 861. Dávam slovo poslancovi Milanovi Krajniakovi, aby návrh zákona uviedol. (Rokovanie o návrhu poslancov Národnej rady Slovenskej republiky Milana Krajniaka, Borisa Kollára, Petry Krištúfkovej, Petra Pčolinského a Adriany Pčolinskej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 827.)
Grendel, Gábor, podpredseda NR SR (2021-05-10):
V rozprave by mala ešte vystúpiť pani poslankyňa Marcinková, ktorú nevidím v sále, takže definitívne stráca poradie. A pani poslankyňa Žitňanská takisto. Takže teraz sa pýtam, kto sa chce do rozpravy prihlásiť ústne? Štyria poslanci. Končím možnosť prihlásiť sa ústne do rozpravy. Takže v rozprave ešte vystúpia páni poslanci Žiak, Schlosár, Kotleba a Čepček.
A. Belousovová, podpredsedníčka NR SR: (2008-05-14):
A chcem sa opýtať navrhovateľa, či chce zaujať stanovisko. Nech sa páči.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 148 poslancov hlasovalo za 134, zdržalo sa 10, nehlasovali 4. Národná rada pridelila návrh tohto zákona výborom, určila gestorský výbor a príslušné lehoty. Teraz budeme hlasovať v prvom čítaní o návrhu poslancov Národnej rady Slovenskej republiky Jaroslava Suju, Petra Kalista a Kamila Krnáča na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov (tlač 347). Spravodajcom je člen výboru pre pôdohospodárstvo a životné prostredie poslanec Ľuboš Martinák. Prosím, uveďte hlasovanie.
Grendel, Gábor, podpredseda NR SR (2022-10-26):
Ďakujem pekne. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Ledeckému, nech sa páči, pán poslanec, máte slovo.
P. Hrušovský, predseda NR SR: (2004-02-03):
Otváram rozpravu. Nemám žiadne písomné prihlášky. Ústne, pýtam sa pánov poslancov, či sa chce niekto prihlásiť. Nie. Vyhlasujem rozpravu o tomto bode programu za skončenú. Prerušujem rokovanie nielen o bode programu, ale aj rokovanie 21. schôdze Národnej rady Slovenskej republiky. Prajem všetkým príjemnú dobrú noc. Stretneme sa ráno o 9.00 hodine pri prerokúvaní ďalšieho bodu programu, ktorým je návrh ústavného zákona o bezpečnosti štátu v čase vojny, vojnového stavu, výnimočného stavu a núdzového stavu. Ďakujem, pán minister aj pán poslanec Vážny. Dovidenia. (Prerušenie rokovania o 19.05 hodine.)
M. Číž, podpredseda NR SR: (2008-11-04):
Máte slovo, pán predseda.
Blanár, Juraj, podpredseda NR SR (2021-06-24):
Teraz v rozprave vystúpi pán poslanec Tomáš Valášek, nech sa páči.
Pellegrini, Peter, predseda NR SR (2015-03-12):
Poprosím, kolegyne, kolegovia, umožnime vystúpiť pánovi poslancovi v dôstojnej atmosfére. Ďakujem.
M. Hort, podpredseda NR SR: (2009-09-10):
Spravodajcom k tomuto návrhu zákona je pán poslanec Ján Čech, bol určený z výboru pre pôdohospodárstvo, životné prostredie a ochranu prírody a teraz mu dávam slovo, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Kuriak, Milan, poslanec NR SR (2020-05-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán predsedajúci, hlasovať. Ďakujem.
Pročko, Jozef, poslanec NR SR (2023-11-21):
V závere sa Roman Mikulec pýtal, či to nevadí Smerohlasu, že vlastne minister vnútra porušil zákon, že to skonštatoval súd. No samozrejmé, že im to nevadí. Čo im má vadiť? Boja sa o svoje, o svoje krky, boja sa o to, že sa ďalej bude vyšetrovať, že sa ďalej budú vyšetrovať tie kauzy, ktoré sa vyšetrujú. Toto je metóda, ktorú Smerohlas a Fico používajú. Zastrašiť čestných ľudí. Zastrašiť. A takýmto spôsobom. Samozrejmé, že každý človek, aj policajt chce mať svoj výsluhový dôchodok. Tak čo urobia? Keď nebudeš poslúchať, tak ťa dáme dole. Krásny príklad toho, že čestnosť a rovnosť sa nedá používať, je Migaľ, veď ten to, toto, táto žumpa novinárska, čo urobila pred voľbami, len dehonestovať človeka kvôli tomu, aby ho pošpinili, aby urobil. A keď sa ho spýtali, že či mu to nevadí. No nevadí, ani to mu nevadí. Im nevadí, že ľuďom ubližujú. Im to nevadí. Im ide o vlastné vrecká, o vlastné krky im ide. Takže tvoja otázka, Roman Mikulec, či im vadí, že minister vnútra porušil zákon, im je to jedno. Oni si chcú zachrániť svoje zadky.
Sulík, Richard, poslanec NR SR (2023-12-12):
Ďakujem pekne. Pani Vaľová, ja odkážem všetko, čo ste hovorili o pánovi Miklošovi, ja mu to odkážem a chcem spomenúť dve veci. Ďakujem pekne mimochodom za to množstvo podporných príspevkov. Chcem spomenúť dve veci. Pán Kamenický, na plyn idete dať 1,15 miliardy eur na dotáciu plynu. Minulý rok stúpli dôchodky o 23 %, budúci rok stúpnu o ďalších vyše troch percent, k tomu bude 300 eur príplatok mimoriadny pre všetkých dôchodcov, k tomu ešte trinásty dôchodok, budúci rok to bude 606 eur. Prečo, prosím vás pekne, je absolútne tabu, že cena plynu nesmie stúpnuť ani o cent? Však ja nehovorím, že má sa zdvojnásobiť, ale už keby ste, už keby cena plynu stúpla o napríklad desať alebo o pätnásť percent, toto neublíži nikomu, lebo však aj tie príjmy ľudí stúpli o viac ako pätnásť percent. Priemerná nominálna mzda za posledné tri roky rástla o 27 a tak ďalej. Čiže čo keby ste spravili to, a to sa dá spraviť a veľmi rýchlo, že na 80 % minuloročnej spotreby by ste dali cenu, ktorá je len o desatinu vyššia, to znesie každý, a povedzme cenu, ktorá by bola o tretinu vyššia, by ste dali na to, čo je nad 80 % minuloročnej spotreby. Veď toto by bolo predsa rozumné, nikomu, nikoho to nezabije a tam máte, tam máte možnože 50-násobok toho, čo dostanete na dani z dividend. Druhá vec sú hypotéky. Mám už málo času, ale bankám tým, že ste zafixovali tých ľudí v tých bankách, nemôžu sa z tej banky pohnúť preč, tak banke sa oplatí až na 7 % dvihnúť úrok, lebo tri, tri, tri percentuálne body, tri štvrtiny z toho navýšenia financujete vy a do tých 1 800 euro ročne... (Prerušenie vystúpenia časomerom.)
Jurinová, Erika, podpredsedníčka NR SR (2013-05-17):
S reakciou na faktické poznámky pán poslanec Poliačik.
Beluský, Martin, poslanec NR SR (2021-01-29):
Ďakujem za faktické poznámky. Ďakujem za podporu. Chcem ešte povedať jednu vec, že v podstate rovnaký alebo podobný zákon bol predložený aj v minulom volebnom období aj našou stranou. Bola to iniciatíva aj dnes koaličnej strany SME RODINA. Podobný dokonca zákon je aj na rokovaní dnešnej schôdze, ktorý bol síce preložený, je teraz na konci schôdzi, čiže zrejme tam ešte prebieha nejaká diskusia, či áno, v akej miere a ktoré veci možno sa ešte budú meniť. Ale ja verím, že výsledkom tejto schôdze bude či už schválenie nášho zákonu, alebo schválenie zákona koaličnej strany, alebo teda ministerstva zdravotníctva a že naozaj pomôžeme tým ľuďom, ktorí reálne tú pomoc potrebujú, aby sme naozaj nerobili politiku na ľuďoch, ktorí si to nezaslúžia. Ďakujem pekne.
M. Dzurinda, predseda vlády SR: (2005-05-19):
Vážený pán predseda, panie poslankyne, páni poslanci, fakt je ten, že dnes bude neprítomných viac ministrov, lebo viacerí odcestovali do zahraničia. Pán vicepremiér Mikloš má prijatie zahraničné, zastúpi ho pán minister Kaník. Pán Fronc je v zahraničí, zastúpi ho pán minister Palko. Pán Gyurovszky je v Luxembursku, zastúpi ho pán minister Simon. Neprítomní budú aj páni ministri Rusko, Chmel, Mikloš a Prokopovič, ale otázky nemajú.
Gašpar, Tibor, poslanec NR SR (2024-02-08):
Hlasujeme o bode 41 druhého pozmeňujúceho návrhu poslanca Galka.
Jurinová, Erika, podpredsedníčka NR SR (2012-10-23):
Nech sa páči, pán poslanec Číž.
Blanár, Juraj, podpredseda NR SR (2021-10-27):
Posledný s faktickou poznámkou, pán poslanec Mizík.
J. Mikuš, poslanec: (2003-10-24):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady č. 350/1996 Z. z. o rokovacom poriadku túto spoločnú správu. Národná rada Slovenskej republiky svojím uznesením č. 421 z 9. septembra 2003 pridelila vládny návrh Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu, Výboru Národnej rady pre životné prostredie a ochranu prírody a Výboru Národnej rady pre ľudské práva, národnosti a postavenie žien. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona č. 145/1995 Z. z. o správnych poplatkoch v znení neskorších predpisov stanoviská poslancov a k predmetnému návrhu zákona zaujali výbory nasledovné stanoviská. Výbor Národnej rady pre verejnú správu odporúča Národnej rade Slovenskej republiky návrh schváliť. Ostatné výbory navrhujú návrh schváliť s pozmeňujúcimi a doplňujúcimi návrhmi, ktoré sú predmetom spoločnej správy.  Pozmeňujúcich návrhov je 16, z ktorých gestorský výbor odporúča schváliť 13 a 3 odporúča neschváliť. Gestorský výbor na základe stanovísk odporúča Národnej rade Slovenskej republiky schváliť vládny návrh zákona, ktorým sa mení a dopĺňa zákon Národnej rady Slovenskej republiky č. 145/1995 Z.  z. o správnych poplatkoch v znení neskorších predpisov s pozmeňujúcimi a doplňujúcimi návrhmi. Predmetná správa výborov Národnej rady, ktorou sa mení spomenutý zákon, bola schválená uznesením gestorského výboru č. 213 zo 14. októbra 2003. Výbor ma určil ako spoločného spravodajcu a zároveň ma poveril predniesť spoločnú správu výborov na schôdzi Národnej rady a navrhnúť Národnej rade postup pri hlasovaní. Ďakujem pekne. Pán predseda, prosím, otvorte rozpravu.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. (Hlasovanie.) Prítomných 145, za 115, zdržalo sa 29 poslancov, 1 nehlasoval. Konštatujem, že tieto body zo spoločnej správy sme schválili.
Uhliarik, Ivan, poslanec NR SR (2015-04-24):
Pán minister, obviňujete nás tu, že vytrhávame veci z kontextu. Ja budem používať buď vaše slová, alebo budem citovať z vašej správy, ktorú tak veľmi obhajujete. Povedali ste, že za vašej vlády sa znížilo zadlženie o 81 mil. eur, a budem citovať, čo ste teraz pred chvíľkou povedali: „Keby sme išli takýmto spôsobom, tak by sme boli bez dlhov.“ Pán minister, vážení páni poslanci, to sa nedá. Lebo ako som ja povedal v tom mojom úvodnom slove alebo na začiatku tejto schôdze, znížili ste administratívne zákonom počet poistencov štátu, nižšie ste dali tým pádom peňazí za poistencov štátu a ekonomicky aktívni poistenci zaplatili. A toto sú údaje z Úradu pre dohľad z roku 2013, čiže pod vaším velením poisťovne zaplatili nemocniciam o 81 mil. eur viac. To znamená, ešte raz, poisťovne zaplatili viac o 81, úplne sa to zhoduje, a vy ste znížili zadlženie o 81. Taký manažér skutočne je úplne perfektný a taký by som chcel byť. A tá vaša správa, ktorú hovoríte a ktorú ste vy dali do Národnej rady, hovorí, budem zase citovať, o pacientovi a o tom, čo chcete urobiť. Víziou vašej reformy, citujem vašu správu, pán minister, víziou vašej reformy je to, že presunú pacientov z nemocníc do ambulancií a od lekárov domov, a teraz dobre počúvajte, „lebo vďaka prevencii, osvete a činnosti verejného zdravotníctva bude nutnosť návštev lekára v rámci možností minimalizovaná“. Čiže držím palce. Ja sa teším na to. Pripomína mi to také päťročnice zo XVI. zjazdu Komunistickej strany Československa a verím, že tieto naozaj konkrétne veci a odborné veci si budeme preberať na výbore. Ďakujem.
Kuffa, Filip, poslanec NR SR (2023-03-21):
Zabudol som ešte jednu poznámku poznamenať, lebo keď som sa bavil o tom s niektorými poslancami, narazil som na takú výčitku, že prečo to neaplikujeme na všetky tie chránené územia, čo sa týka toho písomného súhlasu. No, nemôžme to momentálne aplikovať, pretože ten paragraf, ktorý všeobecne rieši tieto chránené územia, bol na februárovej schôdzi, hlasovalo sa o ňom, čiže vzťahuje sa tam ešte tá šesťmesačná lehota, preto ja som dal tento návrh, som momentálne stiahol len na územie európskeho významu, ktoré sú mimochodom akože vysoko aktuálne. Toľko.
Paška, Pavol, predseda NR SR (2014-10-22):
(Hlasovanie.) 134 prítomných, 126 za, 8 sa zdržali. Návrhy sme schválili. Pán poslanec Kamenický uvedenie hlasovanie v prvom čítaní o vládnom návrhu zákona o riešení krízových situácií na finančnom trhu, je to tlač 1216. (Hlasovanie o vládnom návrhu zákona o riešení krízových situácií na finančnom trhu a o zmene a doplnení niektorých zákonov , tlač 1216.)
M. Číž, podpredseda NR SR: (2007-02-06):
A teraz odovzdávam slovo pánovi poslancovi Mikušovi. Máte slovo, nech sa páči.
Grendel, Gábor, podpredseda NR SR (2021-05-27):
Pán poslanec Šimko, chcete reagovať? Tak trojku stlačte, prosím.
Bernaťák, Tibor, poslanec NR SR (2018-11-27):
Ďakujem. Pán kolega Dostál, budem asi len na vás reagovať. V podstate, že tento návrh zákona v podstate my sme brali ako celok, pretože samozrejme sú isté veci, ktoré pán prezident nevytkol, ale ono to dáva zmysel ako celok, pretože vy keď vytiahnete jednu časť z toho zákona, tak potom tie zvyšné niektoré strácajú zmysel. Ja som sa snažil poukázať hlavne na to aj pri kupovaní politických strán, keď sme sa rozprávali s pánom poslancom Klusom, že naozaj má zmysel, aby boli jasne stanovené jednak počty členov a jednak jasne stanovené orgány, aby bolo jasné, aké medzi nimi sú vzájomné kompetencie a akým spôsobom by vlastne mali rozhodovať tieto orgány a prečo tak rozhodujú. V podstate už len ten dovetok k tomu poslednému, čo sme sa, čo som vlastne nestihol dokončiť k tým darom a darovaním, tam je hlavná podstata, aby sa prostredníctvom nejakých anonymných darcov nejak nelegalizovala trestná činnosť, resp. akákoľvek iná činnosť, aby niekto nefinancoval strany z nekalých zdrojov. Čiže v prípade ak strana takéto prostriedky získa a nemá ich komu vrátiť, tieto prostriedky jednoznačne musia prepadnúť v prospech štátu.
Laurenčík, Milan, podpredseda NR SR (2021-02-04):
Faktickú poznámku má aj pán poslanec Jozef Šimko, nech sa páči.
Pellegrini, Peter, predseda NR SR (2015-07-01):
Ďakujem pekne. Nie sú žiadne faktické poznámky na vaše vystúpenie. Ako ďalší vystúpi v rozprave pán poslanec Kadúc.
Laššáková, Jana, podpredsedníčka NR SR (2014-01-28):
Nech sa páči, pán predseda, máte slovo.
Bugár, Béla, podpredseda NR SR (2019-02-01):
Prezentujme sa a hlasujme. (Hlasovanie.) Prítomných 141, za 19, proti 43, zdržalo sa 78 poslancov, 1 nehlasoval. Návrh nebol schválený. Prosím teraz pána poslanca Kolesára, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska (tlač 1266). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1266.)
Glváč, Martin, podpredseda NR SR (2017-12-05):
Pán spravodajca nechce zaujať stanovisko. (Reakcia spravodajcu.) Nech sa páči.
Přidal, Alojz, poslanec NR SR (2012-06-19):
Pán predseda, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
J. Vaľová, poslankyňa: (2007-10-30):
Ďalej, pán predseda, budeme hlasovať o návrhu pána poslanca Júliusa Brocku. Nebudeme o tomto návrhu hlasovať, lebo bol schválený v bode 13 spoločnej správy, pán predseda. Ďalej hlasujeme o pozmeňujúcom návrhu Vladimíra Jánoša. Prosím vás pekne, pán predseda, dajte hlasovať.
Grausová, Natália, poslankyňa NR SR (2019-09-24):
Ďakujem za slovo. Pani Petríková, nie som ten trol, ale chcem vám povedať, že zavádzate alebo úmyselne klamete, pretože hovoríte o obmedzovaní práva ženy rozhodovať o svojom tele. Akonáhle žena počala dieťa, to dieťa je iný človek, má inú DNA, ak ste vôbec, ak ste vzdelaná, ak ste, máte nejakú inteligenciu, tak asi to pochopíte, keď si to prečítate niekde, kde je napísané, že dieťa má svoju DNA. Iné odtlačky prstov, inú krvnú skupinu a tak ďalej. Čiže to nie je ani nádor, ani boľavý zub, ani slepé črevo. To je dieťa. A žena môže rozhodovať o svojom tele. Môže si dať vyoperovať maternicu, môže si dať vypichnúť oko, keď chce, môže to byť jej slobodná vôľa. Ale zabiť dieťa, potrat, je zabitie nového človeka. Čiže to nie je jej telo. To, čo povedal aj pán Vašečka.
P. Paška, predseda NR SR: (2007-09-20):
Pani poslankyňa Sániová ako ďalšia.
Krajčír, Ľuboš, poslanec NR SR (2020-07-24):
Pán kolega, niečo tak podlé som naozaj už dlho nepočul. A pozerám, že všetko, čo ste tu recitoval, ste čítal z papiera. Tak buď si to pozrite v zázname, tak ste si to predtým asi nenaštudoval a zamyslite sa nad tým, čo ste tu hovoril. Vy kam zachádzate? Vy tu hovoríte o tom, či pán premiér nepodviedol svoju manželku na zahraničnej ceste? Naozaj sa môžte hanbiť. (Potlesk.)